ระเบียบคณะกรรมการกองทุนฟื้นฟูและพัฒนาเกษตรกรระเบียบคณะกรรมการกองทุนฟื้นฟูและพัฒนาเกษตรกรว่าด้วยค่าเบี้ยประชุมค่าพาหนะ ค่าเบี้ยเลี้ยง ค่าเช่าที่พัก และค่าใช้จ่ายอย่างอื่นในการปฏิบัติหน้าที่ของคณะกรรมการจัดการหนี้ของเกษตรกรพ.ศ. ๒๕๕๓ โดยที่เป็นการสมควรปรับปรุงระเบียบคณะกรรมการกองทุนฟื้นฟูและพัฒนาเกษตรกรว่าด้วยค่าเบี้ยประชุมค่าพาหนะ ค่าเบี้ยเลี้ยง ค่าเช่าที่พักและค่าใช้จ่ายอื่นในการปฏิบัติหน้าที่ของคณะกรรมการจัดการหนี้ของเกษตรกร พ.ศ. ๒๕๔๗อาศัยอำนาจตามความในมาตรา๓๗/๔ แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติกองทุนฟื้นฟูและพัฒนาเกษตรกร (ฉบับที่ ๒) พ.ศ. ๒๕๔๔คณะกรรมการกองทุนฟื้นฟูและพัฒนาเกษตรกร โดยความเห็นชอบของกระทรวงการคลังจึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกองทุนฟื้นฟูและพัฒนาเกษตรกรว่าด้วยค่าเบี้ยประชุม ค่าพาหนะ ค่าเบี้ยเลี้ยง ค่าเช่าที่พักและค่าใช้จ่ายอย่างอื่นในการปฏิบัติหน้าที่ของคณะกรรมการจัดการหนี้ของเกษตรกร พ.ศ.๒๕๕๓ข้อ๒[๑]ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบคณะกรรมการกองทุนฟื้นฟูและพัฒนาเกษตรกรว่าด้วยค่าเบี้ยประชุม ค่าพาหนะค่าเบี้ยเลี้ยง ค่าเช่าที่พักและค่าใช้จ่ายอย่างอื่นในการปฏิบัติหน้าที่ของคณะกรรมการจัดการหนี้ของเกษตรกร พ.ศ.๒๕๔๗บรรดาระเบียบข้อบังคับ และคำสั่งอื่นใดที่ขัดหรือแย้งกับระเบียบนี้ ให้ใช้ระเบียบนี้แทนข้อ๔ ในระเบียบนี้กรรมการ หมายความว่ากรรมการในคณะกรรมการจัดการหนี้ของเกษตรกร แต่ไม่รวมถึงกรรมการซึ่งได้รับเงินเดือนค่าจ้าง หรือค่าตอบแทนจากกองทุนข้อ๕ให้กรรมการได้รับเบี้ยประชุมเป็นรายครั้ง ดังต่อไปนี้(๑)ประธานกรรมการ ครั้งละ ๒,๕๐๐ บาท(๒)รองประธานกรรมการ ครั้งละ ๒,๒๕๐ บาท(๓)กรรมการ ครั้งละ ๒,๐๐๐ บาทการประชุมในวันเดียวกันมากกว่าหนึ่งครั้งให้ได้รับเบี้ยประชุมเพียงครั้งเดียวข้อ๖ เมื่อมีการประชุมให้กรรมการได้รับค่าพาหนะ ค่าเบี้ยเลี้ยง ค่าเช่าที่พัก และค่าใช้จ่ายอย่างอื่นในการปฏิบัติหน้าที่ในลักษณะเหมาจ่ายเป็นรายครั้งตามบัญชีหมายเลข ๑ ท้ายระเบียบนี้หรือเท่าที่จ่ายจริงตามความที่กำหนดในข้อ ๗ข้อ๗ในกรณีที่กรรมการมีความจำเป็นต้องเดินทางไปปฏิบัติหน้าที่นอกเขตจังหวัด อันเป็นที่ตั้งของสำนักงานกองทุนฟื้นฟูและพัฒนาเกษตรกรเพื่อปฏิบัติหน้าที่ตามกฎหมายว่าด้วยกองทุนฟื้นฟูและพัฒนาเกษตรกรให้ได้รับค่าเบี้ยเลี้ยง ค่าเช่าที่พัก ค่าพาหนะและค่าใช้จ่ายอย่างอื่นในการปฏิบัติหน้าที่ดังต่อไปนี้(๑)ค่าเบี้ยเลี้ยงเหมาจ่าย วันละ ๕๐๐ บาท(๒)ค่าเช่าที่พักเท่าที่จ่ายจริง แต่ไม่เกินวันละ ๑,๖๐๐ บาทกรณีที่เบิกจ่ายในลักษณะเหมาจ่ายให้เบิกจ่ายได้ในอัตราไม่เกินวันละ ๘๐๐ บาท(๓)ค่าพาหนะให้เบิกได้ดังนี้(๓.๑)กรณีใช้ยานพาหนะประจำทาง ให้เบิกค่าพาหนะเท่าที่จ่ายจริงโดยประหยัด(๓.๒)กรณียานพาหนะส่วนตัวให้สามารถเบิกเงินชดเชยในการใช้พาหนะตามหลักเกณฑ์ที่กระทรวงการคลังกำหนดโดยอนุโลม(๓.๓)กรณีเดินทางโดยยานพาหนะรับจ้างระหว่างสถานที่อยู่ ที่พักหรือสถานที่ปฏิบัติงานประจำกับสถานียานพาหนะประจำทางหรือสถานที่จัดพาหนะที่ต้องใช้ในการเดินทางไปปฏิบัติงานให้เบิกค่าพาหนะรับจ้างได้เท่าที่จ่ายจริงแต่ทั้งนี้ต้องไม่เกินอัตราที่กระทรวงการคลังกำหนดโดยอนุโลม(๓.๔)การเบิกค่าใช้จ่ายอื่นที่จำเป็นต้องจ่ายเนื่องในการเดินทางไปปฏิบัติหน้าที่ต้องเป็นไปตามเงื่อนไขดังนี้(๓.๔.๑)เป็นค่าใช้จ่ายที่จำเป็นต้องจ่ายหากไม่จ่ายไม่อาจเดินทางถึงจุดหมายแต่ละช่วงที่เดินทางไปปฏิบัติหน้าที่ได้(๓.๔.๒)ต้องไม่เป็นค่าใช้จ่ายที่มีกฎหมาย ระเบียบ หลักเกณฑ์ข้อบังคับหรือหนังสือสั่งการของกระทรวงการคลังกำหนดไว้เป็นการเฉพาะ(๓.๔.๓)ต้องไม่ใช่ค่าใช้จ่ายที่เกี่ยวกับเนื้องานที่ปฏิบัติหน้าที่ซึ่งถือเป็นค่าใช้จ่ายในการบริหารงานของกองทุนฟื้นฟูและพัฒนาเกษตรกรข้อ๘ ในกรณีที่กรรมการ มีความจำเป็นต้องเดินทางไปปฏิบัติหน้าที่ตามกฎหมายว่าด้วยกองทุนฟื้นฟูและพัฒนาเกษตรกรในต่างประเทศชั่วคราว ให้ได้รับเบี้ยเลี้ยง ค่าเช่าที่พัก ค่าพาหนะ และค่าใช้จ่ายในการปฏิบัติหน้าที่ในลักษณะเหมาจ่ายหรือเท่าที่จ่ายจริงตามบัญชีหมายเลข๒ ท้ายระเบียบนี้ข้อ๙ ให้ประธานกรรมการกองทุนฟื้นฟูและพัฒนาเกษตรกรรักษาการตามระเบียบนี้ประกาศ ณ วันที่ ๒๖เมษายน พ.ศ. ๒๕๕๓พลตรี สนั่น ขจรประศาสน์รองนายกรัฐมนตรีประธานกรรมการกองทุนฟื้นฟูและพัฒนาเกษตรกร[เอกสารแนบท้าย]๑.บัญชีแนบท้ายหมายเลข ๑ ค่าเบี้ยเลี้ยง ค่าเช่าที่พัก ค่าพาหนะและค่าใช้จ่ายอย่างอื่นในลักษณะเหมาจ่าย๒.บัญชีแนบท้ายหมายเลข ๒ ค่าเบี้ยเลี้ยง ค่าเช่าที่พักและค่าพาหนะในการไปปฏิบัติหน้าที่ต่างประเทศชั่วคราว(ดูข้อมูลจากภาพกฎหมาย)ปริยานุช/จัดทำ๙ มิถุนายน ๒๕๕๓นันท์นภัสร์/ตรวจ๙ มิถุนายน ๒๕๕๓โชติกานต์/ปรับปรุง๒๕ สิงหาคม ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๖๙ ง/หน้า ๙/๒ มิถุนายน ๒๕๕๓